Grupi muzikor BTS rikthen vëmendjen ndaj diskriminimit kundër aziatikëve
Presidenti Joe Biden mirëpriti shtatë artistët koreanojugorë në Shtëpinë e Bardhë
Presidenti Joe Biden mirëpriti në Shtëpinë e Bardhë të martën grupin BTS të muzikës koreane pop, me synimin për të rritur ndërgjegjësimin për diskriminimin kundër aziatikëve. Grupi me shtatë anëtarë është më i mirënjohuri në Korenë e Jugut; ka fituar tashmë dy çmime Grammy dhe një sërë çmimesh të tjera muzikore amerikane, si dhe ka ndikim të gjerë në radhët e adoleshentëve amerikanë. Siç njofton korrespondentja e Zërit të Amerikës, Anita Powell, ata shërbejnë edhe si ambasadorë të OKB-së. Grupi muzikor BTS gjendet kudo. Muzika e tyre e llojit rap dhe baladë është blerë mbi 3.6 miliardë herë, që nga ndjekësit në qytetin e tyre Seul dhe deri në vende të largëta si Somalia. Të martën, ata u takuan në Shtëpinë e Bardhë me Presidentin Joe Biden në ditën e fundit të muajit të trashëgimisë aziatiko-amerikane, të popullsisë indigjene, havajane dhe të ishujve të Paqësorit. , tha drejtuesi i grupit, Rap Monster. Ky është një angazhim serioz i një grupi me një bazë shumë të madhe mbështetësish, ndërsa po rriten krimet e urrejtjes kundër aziatikëve në Shtetet e Bashkuara, thotë analistja e Koresë në Qendrën Wilson, Jean Lee. , thotë zonja Lee. Dhe kur grupi BTS flet, ndjekësit dëgjojnë. Qindra prej tyre u mblodhën megjithë temperaturat shumë të larta tek porta e Shtëpisë së Bardhë të martën. Në vitin 2020, grupi dhuroi 1 milion dollarë për lëvizjen Black Lives Matter (Jetët e Afrikano-Amerikanëve Kanë Rëndësi) dhe mblodhi nga mbështetësit edhe 1 milion dollarë të tjerë. Ndjekësit e tyre mendohet se përbënin shumicën e njerëzve që blenë bileta në internet për një tubim në qershor 2020 të ish-Presidentit Trump, me synimin për t'i lënë vendet bosh. Ari, banore në shtetin Maryland, mbërriti disa orë përpara me shpresën që ta shihte grupin e saj të preferuar muzikor. , thotë ajo. Grupi BTS patën përvojën e tyre të parë në diplomacinë ndërkombëtare vitin e kaluar kur folën dhe kënduan në Kombet e Bashkuara. , thotë zonja Lee. Ata janë pa dyshim shtatë mbretërit e muzikës koreane pop (k-pop), duke thyer rekorded e industrisë së muzikës. Ata janë kaq të admiruar në atdheun e tyre, saqë zyrtarë të lartë kanë diskutuar rishtazi publikisht nëse ata duhet të përjashtohen nga shërbimi i detyruar ushtarak. Ata nuk iu përgjigjën pyetjeve të gazetarëve të martën në Shtëpinë e Bardhë se çfarë ndryshimesh konkrete të politikave i propozuan Presidentit Biden.